רפאל כהן-אלמגור

**רפאל כהן-אלמגור** (נולד ב-24 באוקטובר 1961) הוא פרופסור ומופקד הקתדרה לפוליטיקה באוניברסיטת האל אשר בבריטניה.

## ביוגרפיה
נולד וגדל בתל אביב. בוגר תיכון עירוני ד'. סיים בהצטיינות את לימודי התואר הראשון במדע המדינה, סוציולוגיה ואנתרופולוגיה (1985-1983), ואת לימודי התואר השני במדע המדינה (1987-1985), גם כן בהצטיינות. שני התארים הם מאוניברסיטת ת"א. את הדוקטורט במחשבה מדינית כתב באוניברסיטת אוקספורד (1991-1987). לימד שלוש שנים בפקולטה למשפטים באוניברסיטה העברית (1995-1992), ובשנת 1995 זכה במלגת אלון מטעם אוניברסיטת חיפה.

## קריירה אקדמית
בשנים 1995–1999 לימד בחוג לתקשורת ובפקולטה למשפטים באוניברסיטת חיפה. בשנת הלימודים 1999–2000 זכה במלגת פולברייט-יצחק רבין והיה פרופסור אורח בבית הספר למשפטים ובחוג לתקשורת, אוניברסיטת UCLA בארצות הברית.

היה חבר בוועדה הממלכתית שהוקמה במשרד הבריאות וניסחה את הצעת החוק בנושא החולה הנוטה למות (ועדת שטיינברג).

בשנים 2000–2003 ניהל את התוכנית למידענות ולספרנות באוניברסיטת חיפה. בשנת 2003 הקים את המרכז לחקר הדמוקרטיה  באוניברסיטת חיפה, ועמד בראש המרכז עד שנת 2007.
בשנת 2003–2004 לימד פרופ' כהן-אלמגור באוניברסיטת ג'ונס הופקינס אשר בוושינגטון ובשנת 2007–2008 היה עמית מחקר במרכז וודרו ווילסון בוושינגטון.

לאחר מכן, היגר מישראל לבריטניה והצטרף לסגל אוניברסיטת האל, שם הוא כיהן בשנים 2008–2009 כסגן דיקאן למחקר בפקולטה למדעי הרוח והחברה.

בין יולי 2023 ליולי 2025 כיהן כנשיא האגודה ללימודי ישראל.

## מחקר
פרופ' כהן-אלמגור כתב וערך חמישה עשר ספרים, בתוכם שני ספרי שירה, וכן עשרות מאמרים בתחומי מחקר שונים: מדע המדינה, סוציולוגיה, תקשורת, משפטים, פילוסופיה והיסטוריה. נושאי התעניינותו: קיצוניות פוליטית; חופש ביטוי; דמוקרטיה ליברלית; אתיקה בתקשורת; אתיקה רפואית; אתיקה בעסקים; דת ורב-תרבותיות. מאמריו ראו אור בכתבי עת שונים ובספרים במעל 20 מדינות.

## פרסים ומלגות
פרופ' כהן-אלמגור זכה במלגות רבות, ביניהן מאוניברסיטת ת"א, אוניברסיטת אוקספורד, האוניברסיטה העברית, אוניברסיטת בר-אילן, אוניברסיטת חיפה, ואוניברסיטת ג'ונס הופקינס. כמו כן הוא זכה במלגות ופרסים מממשלות ישראל, ארצות הברית, בריטניה, קנדה ואיטליה ומקרנות בישראל, בריטניה, ארצות הברית, קנדה, גרמניה, שווייץ וצרפת. בין המלגות בהן זכה: מלגת אלון, מלגת רוטשילד, מלגת פולברייט, מלגת רוקפלר, ומלגת ה-British Council.

## פעילות ציבורית
פרופ' כהן-אלמגור שימש בעבר מזכיר כללי (1985-1983) ולאחר מכן יו"ר ארגון "דור ההמשך למורשת השואה והגבורה" (1987-1985). כמו כן היה עמית מחקר (1998-1991) ויו"ר קבוצת הדיון והחשיבה באתיקה רפואית (1998-1995) במכון ון ליר בירושלים. בשנים 1997–2000 כיהן כנציג ציבור במועצת העיתונות. כיום הוא חבר בוועדות אקדמיות לאומיות ובינלאומיות.

## ספריו
### ספרים שכתב
;ספרים בעברית:
* **חופים מזרח תיכוניים (ספר שירה)**, 1993.
* **[https://web.archive.org/web/20160303213038/http://www.tabar.org.il/קטלוג,פריט-1508-גבולות-הסובלנות-והחירות-תיא.aspx גבולות הסובלנות והחירות: תאוריה ליברלית והמאבק בכהנאות]**, הוצאת אקדמון, ירושלים, 1999 (הוצאה שנייה).
* **[http://www.hull.ac.uk/rca/docs/books/democratic_catch_heb.pdf המלכוד הדמוקרטי]**, הוצאת מעריב, 2007.
* **מסעות (ספר שירה)**, 2007.

;ספרים בשפות אחרות:

* The Boundaries of Liberty and Tolerance (1994)
* Speech, Media and Ethics (2001, 2nd ed. 2005; Turkish 2003)
* The Right to Die with Dignity (2001)
* Euthanasia in the Netherlands (2004)
* The Scope of Tolerance (2006)
* ''Confronting the Internet's Dark Side: Moral and Social Responsibility on the Free Highway'' '''2015**
</div>

===ספרים שערך===
ספרים בעברית
* **סוגיות יסוד בדמוקרטיה הישראלית**, [[ספרית פועלים]], 1999.
* **דילמות באתיקה רפואית**, [[מכון ון ליר בירושלים]] ו[[הוצאת הקיבוץ המאוחד]], 2002.
* **אחריות ציבורית בישראל ''', עם אורי ארבל-גנץ ואסא כשר, הוצאת הקיבוץ המאוחד, 2012.
ספרים בשפות אחרות:

* Liberal Democracy and the Limits of Tolerance (2000)
* Medical Ethics at the Dawn of the 21st Century (2000)
* Challenges to Democracy: Essays in Honour and Memory of Isaiah Berlin (2000)
* Israeli Democracy at the Crossroads (2005)
* Israeli Institutions at the Crossroads (2005)


## קישורים חיצוניים

* רפאל כהן-אלמגור באתר אוניברסיטת האל
* העמוד של רפאל כהן-אלמגור ב-Amazon
* הבלוג של פרופ' רפאל כהן-אלמגור
* 

קטגוריה:חוקרי מדע המדינה ישראלים
קטגוריה:בוגרי תיכון עירוני ד' (תל אביב)
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת חיפה: מידענות וספרנות
קטגוריה:סגל אוניברסיטת חיפה: משפטים
קטגוריה:סגל אוניברסיטת חיפה: תקשורת
קטגוריה:סגל אוניברסיטאות בממלכה המאוחדת
קטגוריה:חברי מועצת העיתונות בישראל
קטגוריה:ישראלים שהיגרו לממלכה המאוחדת
קטגוריה:בוגרי תוכנית פולברייט ישראלים
קטגוריה:נשיאי האגודה ללימודי ישראל
קטגוריה:ישראלים שנולדו ב-1961